b'\n_START_ARTICLE_\nJeppe Kj\xc3\xa6r\n_START_SECTION_\nKarriere\n_START_PARAGRAPH_\nJeppe Kj\xc3\xa6r begyndte sin fodboldkarriere i Osted, inden han skiftede til Roskilde. I s\xc3\xa6sonen 2014/15 spillede han for AGF, men p\xc3\xa5 grund af manglende spilletid blev han enig med klubben om at oph\xc3\xa6ve kontrakten ved udgangen af august 2015. Jeppe Kj\xc3\xa6r har tidligere spillet i FC Roskilde, hvor han var topscorer i s\xc3\xa6sonen 2010/11 samt i HB K\xc3\xb8ge, men skiftede i sommeren 2014 til AGF p\xc3\xa5 en aftale, der oprindelig var g\xc3\xa6ldende frem til sommeren 2016. _NEWLINE_Dagen efter kontraktoph\xc3\xa6velsen skrev han en to\xc3\xa5rig kontrakt med Lyngby BK. Denne aftale blev den 29. december 2016 forl\xc3\xa6nget frem til sommeren 2019._NEWLINE_Den 25. juni 2019 kunne Lyngby Boldklub i en pressemeddelelse fort\xc3\xa6lle at de ikke har forl\xc3\xa6nget med Jeppe Kj\xc3\xa6r og at han har forladt klubben.'